Aftree-Oord in Montana | Bougainvilla Aftree-oord
Bougainvilleaweg 1556, Montana Tuine, Pretoria
Beste Aftreeoord in Pretoria vir 2019!
Bougainvilla Aftreeoord is deur "Best of Pretoria" as die Beste Aftreeoord (2019) in Pretoria aangewys. Dis die derde keer in ses jaar dat hierdie eer Bougainvilla te beurt val.
Die Top Aftree-oord in Pretoria
Die Oord is geleë in Montana, in die noorde van Pretoria, gerieflik naby die N1-Hoofweg en naby groot hospitale.
Die Aftree-oord wat jy verdien
Dit is veilig en bekostigbaar, Die Oord het baie goeie geriewe en bied 'n gesellige atmosfeer.
Sommige fasiliteite is vanweë Covid-19 nie beskikbaar nie
Meer inligting oor COVID-19 virus besoek gerus die Suid Afrika se Departement van gesondheid se webwerf by www.SAcoronavirus.co.za
Meer oor Bougainvilla Aftree-oord
Bougainvilla Aftree-oord bestaan uit twee deeltitelskemas wat oorhoofs bestuur word deur 'n huiseienaarsvereniging, 'n maatskappy sonder winsoogmerk (msw). Daar is 536 wooneenhede wat bestaan uit 'n kombinasie van twee en drie slaapkamer huise en een en twee slaapkamer woonstelle.
Dit is veilig en bekostigbaar. Die Aftree-oord is baie gewild onder afgetredenes as gevolg van die geriewe en gesellige atmosfeer.
Die Aftree-oord is in sy sesde bestaansjaar en het reeds twee keer die toekenning "Beste in Pretoria" ontvang. Die oord het meer as 700 inwoners wat 'n tuiste gevind het in 'n veilige omgewing. Dis dié woonplek vir vyftigplussers, in Montana geleë, 'n woongebied wat kan spog met matige winters en baie gewild is by pensioentrekkers.
Die oord beskik oor 'n gemeenskapsaal waar onder meer kerkdienste en toepaslike fiksheidsoefeninge aangebied word, 'n moderne 24-uur sorgsentrum wat deur Unique Health bedryf word. Tuisversorging kan gereël word. Daar is ook 'n mediese spreekkamer en oordsuster met besoeke deur geneeshere, oudioloë en mondhigiëniste. GuardNet sorg vir deeglike toegangs- en veiligheidsmaatreëls wat gemoedsrus by inwoners verseker.
Hierbenewens is daar 'n biblioteek, koffiewinkel en kiosk, moderne eetsaal waar oggend- en middagtetes bedien word, wasgoeddiens en bussie vir vervoer na inkopiesentrums beskikbaar. Daar word ruim voorsiening vir sosiale aktiwiteite gemaak en daar is vir elke eenheid 'n posbus. 'n DSTV-klub sorg dat lede 'n baie goedkoper Multichoice-pakket met sportkanale kan geniet.
Baie eienaars koop die deeltiteleenhede as 'n belegging of om dit later self te gebruik. Die oord word bestuur deur 'n ervare bestuursagent (CSi) en die tuine word deur D&S Maintenance netjies gehou.
Die Huiseienaarsvereniging (MSW) word bestuur ingevolge die Maatskappywet (71van 2008) en die bepalings van sy Akte van Oprigting/Memorandum of Incorporation). Kyk onder "Belangrike Dokumente" vir die inhoud van hierdie dokumente asook die skakels na ander tersaaklike wetgewing.
Bougainvillea Rylaan 1556 ,
Montana Tuine, 0182
Sondag Kerkdienste – Oggend en Aand
Tweejaarlikse besoeke van die mondhigiënis en oudioloog
Mediese Sentrum (kliniek 5x per week)
Haar- en Skoonheidsalon
Koffiewinkel en Kiosk
Oordbussie vervoer inwoners 3x per week na winkels
Skoonmaakdienste en Tuindienste
Thea van der Merwe se blommerangskikkings verfraai Bougainvilla se ontvangsarea. Hier is 'n voorbeeld daarvan